
1.  Noţiunea de forte umanitare de ordine
Asa cum se cunoaşte, in acţiunile umanitare un rol esenţial revine asigurării păcii după impunerea ei. Si cum remarca profesorul Garrett Stephen „in fapt mai importantă apare sarcina dezvoltării sentimentului de pace şi siguranţă, de învătare a populaţiei cu acest sentiment, mai ales acolo unde până la intervenţia forţelor multinaţionale teroarea, nesiguranţa, nerespectarea legii, a drepturilor omului erau norme de conduită intrate in obişnuinţa regimurilor dictatoriale.”[1]
Unii analişti opinează că acţiunile umanitare de ordine in sensul de acţiuni de menţinere a păcii ar fi „operaţiuni poliţieneşti de după război.”[2]
Dupa părerea noastră deşi spectrul principal al acţiunilor forţelor politienesti este inteles post factum, integrarea acestora in toate fazele operaţiunilor de menţinere a păcii reprezintă un demers mult mai benefic, ele fiind veriga cea mai solida in relaţia directa cu populaţia autohtona.
Reconstrucţia unei ţări reprezintă o operaţiune complexă, în care atât militarii cât şi forţele de politie au un rol important.
In acest context Dictonul lui Socrate „Pacea = ordine + justiţie” descrie echilibrul care trebuie să existe intre diferitele componente ale societăţii. In timp ce militarii promovează ordinea, poliţia si organismele judiciare promovează „justiţia”, in sensul aplicării si repectării normelor de drept. In acelaşi timp insa, poliţia civilă nu se poate substitui militarilor şi nici aceştia nu-si pot propune preluarea sarcinilor forţelor umanitare de ordine.1
Colonelul Larry M.Forster, directorul US Army Peacekeeping Institute arăta: „nivelurile macro si micro ale securităţii (reprezentate de componentele militare si ale politiei) sunt interactive si ambele trebuie să fie intr-o coordonare exactă dacă se doreşte un succes deplin şi fără echivoc al operaţiunilor.”2
Aşa cum s-a constatat evenimentele care au avut loc pe plan internaţional, în special după parbuşirea comunismului în Europa, caracterizate prin destrămarea unor state multinaţionale, exacerbarea disensiunilor interetnice si interreligioase, au dus la apariţia unor conflicte denumite „conflicte interne destructurate”. Acestea se deosebesc radical de „războaiele clasice”, scapă de sub controlul autorităţilor statului, instaurează haosul si stimulează actele de genocide, asasinatele în masă, epurările entice, exodurile masive de populaţie s.a.[3]
Totodată, aşa cum arăta Eric P. Schwartz, consultant pentru Afaceri Externe în Senatul SUA, „transformările în direcţia de dezvoltare a lumii din ultimii 15 ani, natura mişcărilor sociale şi politice la nivel regional sau global , fac ca şi natura misiunilor asumate de forţele de menţinere a păcii să se schimbe”.[4] Şi aşa cum remarca cu indreptăţire analistul american, „din păcate au fost cazuri când nu numai că nu a existat o concomitenţă în acţiune, dar spaţiul de timp dintre intervenţia militară umanitară şi intrarea în acţiune a forţelor umanitare de ordine a fost deosebit de mare si cu urmări dintre cele mai catastrofale” .[5]
In acest sens el citează cazurile din Bosnia si Rwanda. „In ambele situaţii intervalul temporal, <ruptura in actiune> dintre militari şi forţele umanitare de ordine au avut drept rezultat haos, instaurarea liberului arbitru, fenomene de purificare etnică şi chiar de genocid. S-a văzut clar ca numai intervenţia în vederea încetării focului sau a dezangajării dintre părţi a dus la instaurarea pentru o perioadă de timp a  unei <epoci a liberului arbitru> şi de încălcare cu bună ştiinţa de către cobeligeranti a celor mai elementare norme ale drepturilor omului. ” 1
In opinia noastră nu numai natura ci, însăsi strategiile şi tacticile de acţiune, filozofia existenţei lor nu se limitează la forţele militare propriu-zise, ci la conjugarea misiunilor lor, a planurilor tactice cu cele ale altor forţe, în care forţele de umanitare de mentinere a ordinii au un caracter bine determinat.
Pe de alta parte acordarea unui rol distinct forţelor umanitare de ordine în cadrul misiunilor ONU are si un determinant obiectiv. Aşa cum a dovedit experienţa intervenţiilor umanitare, practic componenta militară în sine a fost excedată atât de amploarea misiunilor asumate, dar si de experienţa limitată în materie de impunere şi respectarea normelor Dreptului International Umanitar şi de creare a unui climat de justiţie necesar instaurării normalului necesar derulării în siguranţa a vieţii cotidiene. Şi aici ne referim îndeosebi la strategiile post conflict, acea „the day after”, şi de reconstrucţie a climatului de încredere în justiţie, în adevăratul ei înţeles, cu efecte directe în reconstrucţia economică şi în construcţia unui nou edificiu politic, a unui nou sistem al forţelor autohtone de ordine, bazat pe dreptate şi respectarea drepturilor legitime al fiecărui cetăţean.
Aşa cum arăta fostul Secretar General al ONU, Boutros Boutros Ghali, noile operaţii de menţinere a păcii au fost „stabilite in urma tratativelor intre părţile aflate in conflict. Aceasta a însemnat nu numai negocieri pe domenii strict militare, cât mai ales probleme privind masele de civili, direct <beneficiari> ai războaielor duse de facţiunile înarmate, precum şi ale situaţiilor de după încetarea focului. Aceasta a adus în faţa ONU sarcini de o varietate fără precedent constând in: supervizarea încetării focului; regrupareaşsi dem obilizarea facţiunilor armate; integrarea acestora In viaţa civilă, colectarea si distrugerea armamentului de care dispun aceste facţiuni, delimitarea exacta a zonelor minate şi implementarea programelor de deminare; reîntoarcerea la casele lor a refugiaţilor şi a persoanelor dislocate; asigurarea asistenţei umanitare; sprijinirea formării noilor forţe ale administraţiilor locale; formarea şi instruirea noilor forţe de politţie; verficarea respectării drepturilor omului; supervizarea reformării sistemului constituţional, judiciar si electoral; supervizarea, observarea si eventual,organizarea alegerilor; coordonarea sprijinului economic si a reconstrucţiei”.
Aşa cum se poate observa, în acest context forţelor umanitare de ordine le revin sarcini multiple şi importante.
Comisarul Klaas Roos, comandantul CIVIPOL, componenta a UN Transnaţional Authority in Cambodia (UNTAC) este si mai direct el subliniind că militarii în general, în acţiunile lor, caută să definească cine este „inamicul”.
Poliţia şi forţele umanitare de ordine se află pe o poziţie „mai nuanţata”. Cei cu care vin în contact direct forţele umanitare de ordine sunt cetăţenii ţării, populaţia care are nevoie de ajutor împotriva celor care violează legile.
2. Participarea CIVPOL[6] la acţiunile umanitare de menţinerea ordinii
O scurtă incursiune în istorie arată că în ceea ce priveşte participarea forţelor poliţieneşti în operaţiunile de menţinere a păcii, problematica este de data mai recentă. In general se apreciază ca la 14 aprilie a luat fiinţa Politia civilă a ONU, ca o componentă a UNFICYP, care a desfăşurat operaţiuni de sprijin şi monitorizare a forţelor de politie din Cipru, de investigare a incidentelor dintre ciprioţii greci şi turci, de clarificare a situaţiei persoanelor dispărute şi de ajutorare a grupurilor de refugiaţi.
In timp, misiunile unităţilor de politie civilă s-au multiplicat. Multe misiuni au fost executate după războaie civile sau după căderea regimurilor opresive, unităţile CIVPOL acţionând în locul fostelor poliţii autohtone, dezintegrate sau demisionare. In aceste cazuri, rolul comunităţii internaţionale constă şi în reorganizarea forţelor poliţieneşti autohtone.
Aceste operaţiuni au fost în strânsă unitate cu refacerea altor sectoare, cel mai important fiind sectorul judiciar. In legătura cu aceasta credem că unul dintre cele mai importante repere în istoria CIVPOL îl reprezintă anul 1995. In noiembrie 1995, după patru ani de lupte părţile în conflict din fosta Iugoslavie au semnat Acordul Dayton care consemna sfârşitul unui conflict intern îndelungat şi stabilea cadrul de „Reconstrucţie a păcii”.[7]
Documentul conţine o parte importanta referitoare la stabilirea de către ONU a unei Forte Internationale de Politie (UN International Police Task Force – IPTF) a cărui misiune era in calitate de forţa umanitara de ordine in Bosnia si Hertegovina.
Iniţial grupul multinaţional de politie civilă cuprindea 1721 membri si era condus de un comisar numit de Secretarul General al ONU, după consultări cu membrii Consiliului de Securitate.
In legătură cu aceasta, fostul Secretar General al ONU, Boutros Boutros Ghali arata că: „înfiinţarea IPTF reprezintă unul dintre cele mai concludente exemple al implicării ONU in stabilizare păcii din zonele de conflict.”[8]
Fără a face speculaţii gratuite ne focalizam atenţia asupra dihotomiei în termeni la care apelează Boutros Ghali: peacemaking (Realizarea păcii ) si peacekeeping( Menţinerea păcii), în fiecare dintre aceste acţiuni preponderenţa având, în opinia noastră, în primul caz armata, iar în cel de-al doilea forţele umanitare de menţinere a ordinii.
In timpul Războiului Rece operaţiunile de menţinere a păcii au avut un caracter preponderent militar şi erau inţiate după încetare focului, dar înainte ca negocierile dintre părţile aflate in conflict să aibă loc.
Odată cu sfârşitul Războiului Rece şi colapsul fostei Uniuni Sovietice ameninţările la adresa păcii au căpătat un caracter mult mai complex, solicitând comunităţii internaţionale o cooperare mai profunda în care factorul militar trebuie, în mod indispensabil să se coordoneze cu cel de umanitar de menţinere a ordinii.1
Ameninţarea nucleară, care în mod ironic impunea un echilibru şi o dinamică a terorii în sistemul internaţional, a fost înlocuită cu alte ameninţări atipice şi mult mai complexe, care impun reorientări strategice şi noi orizonturi de cooperare la nivelul comunităţii internaţionale.
 
 
3. Participarea Jandarmeriei Române şi a Poliţiei Romane ca forţe umanitare de ordine în misiunile internaţionale
In virtutea Legii nr. 116 din 5 iunie 1998 privind organizarea şi funcţionarea Jandarmeriei Române, aceasta este ”instituţie militară specializată a statului, componentă a Ministerului de Interne” (art.l). Jandarmeria Română este organizată pe principii militare, pe întreg teritoriul ţării, şi are în structură: Comandamentul Naţional al Jandarmeriei; comandamente de jandarmi teritoriale (comandamente de jandarmi judeţene şi Comandamentul de jandarmi al municipiului Bucureşti); batalioane de jandarmi; detaşamente, companii, secţii, plutoane, gărzi, posturi şi grupe de jandarmi; brigadă mobilă de jandarmi; centre de instrucţie; unităţi speciale de jandarmi; instituţii de învăţământ; bază pentru logistică; bază de reparaţii (art.4 alin. 1).
Potrivit art. 21 alin. (1) lit. m) al legii, m) Jandarmeria Română participă, la solicitarea Preşedintelui României şi cu aprobarea Parlamentului României, în afara teritoriului naţional, cu efective şi tehnică din dotare, la constituirea forţelor internaţionale destinate îndeplinirii unor misiuni de instruire, asistenţă şi cooperare în domeniul ordinii publice şi pentru acţiuni umanitare; în timpul îndeplinirii acestor misiuni, efectivele de jandarmi participante au regimul trupelor din Ministerul Apărării Naţionale, care execută misiuni în străinătate.
Militarii Jandarmeriei Române, în îndeplinirea atribuţiilor ce le revin, au obligaţia să respecte drepturile şi libertăţile fundamentale ale omului, să asigure îngrijire medicală persoanelor care au nevoie de aceasta ca urmare a intervenţiei în forţă. Militarilor Jandarmeriei Române le sunt interzise comiterea actelor de tortură, aplicarea unor măsuri degradante sau inumane, precum şi executarea ordinelor vădit ilegale (art.33).
În îndeplinirea atribuţiilor ce le revin, jandarmii folosesc armamentul din dotare, scuturi de protecţie, căşti cu vizor, bastoane de cauciuc, bastoane cu energie electrostatică, mijloace cu substanţe iritant-lacrimogene, arme albe, jeturi de apă sau coloranţi, cătuşe, câini de serviciu, dispozitive sonore şi luminoase, mijloace blindate de protecţie, precum şi orice mijloace de protecţie şi de imobilizare, aflate în dotare (art.34); în caz de absolută necesitate şi atunci când folosirea altor mijloace de imobilizare sau de constrângere nu a dat rezultate, jandarmii fac uz de armă, în condiţiile strict prevăzute de lege (art.35).
În exercitarea atribuţiilor de serviciu, jandarmii se bucură de protecţie deosebită, potrivit legii penale:
•         în cazul infracţiunilor săvârşite împotriva soţului sau soţiei ori împotriva copiilor jandarmului, în scop de intimidare sau de răzbunare pentru măsurile legale luate de acesta în exercitarea atribuţiilor de serviciu, limitele maxime ale pedepselor prevăzute de legea penală se majorează cu 2 ani.
•         omorul săvârşit împotriva unui jandarm aflat în exerciţiul atribuţiilor sale de serviciu sau în legătură cu îndeplinirea acestor atribuţii constituie infracţiune de omor deosebit de grav şi se pedepseşte conform art. 1761 din Codul penal.
Potrivit OUG. nr. 63 din 28 iunie 2003 privind organizarea şi funcţionarea M.A.I., articolul 3, „La solicitarea Preşedintelui României şi cu aprobarea Parlamentului, M.A.I. participă cu efective şi tehnica din dotare la misiuni internaţionale sau multinaţionale umanitare şl de menţinere a păcii, în afara teritoriului naţional”.
Art. 176 incriminează omorul deosebit de grav, pedepsit cu detenţiune pe viaţă sau cu închisoare de la 15 la 25 de ani; acestuia îi corespunde art. 179 din noul Cod penal, ce incriminează omorul calificat, pedepsit „cu detenţiune pe viaţă sau detenţiune severă de la 15 la 25 de ani şi interzicerea unor drepturi”.
Participarea României la misiunile pentru menţinerea păcii cu efective de poliţişti incluse în componenţa CIVPOL, sub egida O.N.U., a început în 1998 , când un prim contingent de poliţişti a fost trimis în Bosnia-Herţegovina, în cadrul misiunii UNMIBH (ulterior, în mod gradual, au fost trimişi alţi poliţişti la Grupul Internaţional de Poliţie IPTF din Bosnia – Herţegovina şi în Kosovo).
Baza juridică a trimiterii acestui contingent a fost, la vremea respectivă, Hotărârea Parlamentului României nr. 18 din 10 iunie 1998, precum şi Hotărârile Consiliului Suprem de Apărare a Ţării nr. 23 din 21 martie 1996 şi 182 din 22 decembrie 1997. Potrivit acestora, la cerere, Ministerul de Interne putea pune la dispoziţia O.N.U., cu respectarea procedurilor prevăzute de legislaţia naţională, un număr de poliţişti şi echipamentele individuale necesare îndeplinirii misiunilor.
În principiu, unităţilor române din cadrul CIVPOL din Bosnia-Herţegovina şi Kosovo, ca părţi ale Misiunilor O.N.U. de peacekeeping, le-au fost stabilite următoarele atributiuni:
•         instructori pentru centrele de formare sau consultanţi pentru reorganizarea poliţiei locale;
•         ofiţeri de stat major în punctele de comandă ale UNMIBH;
•         observatori de poliţie sau de drepturile omului, fie individual, fie în cadrul unor structuri cu acest gen de atribuţii, putând participa şi la sprijinirea investigaţiilor criminalistice;
•         lucrători însărcinaţi cu acordarea asistentei umanitare.
Alte misiuni ale poliţiştilor români sub egida O.N.U. s-au desfaşurat/se desfăşoară în Haiti şi Congo, iar, ca semn de aprecierea de care se bucură, mulţi dintre ei deţin/au deţinut funcţii de conducere în cadrul UNCIVPOL.
4. Participarea Detaşamentului de Misiuni Internaţionale (Romanian SPU – Unitatea Română de Poliţie Specială) la UNMIK (UN Mission în Kosovo)
După o pregătire preliminară şi o selecţie riguroasă, Jandarmeria Română a creat Detaşamentul de Misiuni Internaţionale, ca parte integrantă a Brigăzii Speciale de Intervenţie din Bucureşti, în vederea specială a executării acestui gen de misiuni. Detaşamentul este cunoscut în mediul internaţional sub denumirea de Romanian SPU (Unitatea Română de Poliţie Specială).
Personalul unităţii a fost pregătit pentru perfecţionarea următoarelor cunoştinţe şi deprinderi:
•         tehnici de control a mulţimii, tehnici de negociere;
•         proceduri de patrulare în zone urbane pe termen lung şi scurt incluzând folosirea echipamentului de vedere pe timp de noapte şi a sistemelor de poziţionare globală GPS 9Global Positioning System);
•         noţiuni de orientare şi radiocomunicaţii;
•         noţiuni despre geografia, istoria şi cultura locală, precum şi despre situaţia generală din zonă;
•         instrucţiuni privind mandatul primit şi zona de operaţii;
•         cunoştinţe despre mine.
Unitatea Română de Poliţie Specială din Kosovo are următoarele misiuni:
a)     asigură protecţia şi securitatea înalţilor oficiali ai O.N.U., Poliţiei civile şi Poliţiei de frontieră O.N.U. în îndeplinirea îndatoririlor ce le revin;
b)    asigură suportul operaţional şi sprijină Poliţia UNMIK;
c)     asigură ordinea şi liniştea publică în cooperare cu KFOR;
d)    rezolvă problemele de control ale mulţimii în timpul unor demonstraţii violente folosind tactici specifice care implică folosirea forţei minime; utilizarea a armelor de foc se face în situaţii extreme;
e)     sprijină Serviciul de Poliţie Locală (KPS) în situaţii similare;
f)      sprijină organizaţiile umanitare (Organizaţia Internaţională a Crucii Roşii, înaltul Comisariat O.N.U. pentru refugiaţi şi alte organizaţii recunoscute de O.N.U., dacă este necesar;
g)     sprijină activităţile Tribunalului Internaţional pentru fosta Iugoslavie;
h)            execută orice fel de îndatoriri poliţieneşti ordonate de către Comisarul
Politiei civile UNMIK;
i) asigură securitatea zonei operaţionale, îndatoriri de protecţie precum şi autoapărare;
j) e capabilă să îşi asigure transportul având posibilitatea de a-şi îndeplini în mod independent misiunile de patrulare şi culegere de informaţii; se pot folosi pentru patrulare inclusiv vehicule cu blindaj uşor
k) are abilitatea de a-şi folosi în mod efectiv şi cu eficienţă echipamentul şi frecventele radio;
1) are capacitatea de legătură cu celelalte entităţi în limba misiunii (engleză).

